كتوا رومبوڠن حاج داتوق سري سيد صالح سيد عبدالرحمن ممبريتاهو لاڤورن يڠ دتريما درڤد ڤڠوروس٢ مكتب مپاتاكن بهاوا خيمه جماعه دعرافه دكمس دڠن بايق دان تياد لاڬي سمڤه سارڤ.
كاتاڽ بڬيتو جوڬ دمزدلفة والاوڤون تياد خيمه دسدياكن نامون جماعه منونجوقكن كوميتمن يڠ تيڠڬي دان بلياو مليهت سنديري كاوسن ايت دتيڠڬلكن برسيه سام سڤرتي سبلوم مري برمبيت.
”اين منونجوقكن جماعه مليسيا بوليه ملاكوكن ڤراوبهن اونتوق منجاڬ كبرسيهن ستروسڽ منونجوقكن مريک اد ادب دان اخلاق يڠ بايق اونتوق دچونتوهي نڬارا لاين“ كاتاڽ سماس مراسميكن ڬوتوڠ-رويوڠ سمڤنا كيمڤين بركنان دمكتب 82 دسيني.
منوروت سيد صالح كيمڤين كبرسيهن ايت اكن دتروسكن دڤرخيمهن دمينا سهيڠڬ جمعة اين سهيڠڬ هابيس تيمڤوه ملونتر.
bjn_Arab bjn_Arab bjn_Arab bjn_Arab